ການສະ​ຫຼອງ​ ຄົບ​ຮອບ 69 ປີ ​ອະ​ດີດກອງ​ທັບ ແຫ່ງ ພະ​ລາດ​ຊະ​ອາ​ນາ​ຈັກ​ລ​າວ 
ສະ​ຫຼອງ​ວັນ​ຄົບ​ຮອບ 69 ປີ ຂອງວັນ​ນັກ​ລົບ​ເກົາ ແຫ່ງ​ອະ​ດີດ​ ພະ​ລາດ​ຊະ​ອາ​ນາ​ຈັກ​ລາ​ວ ໂດຍ​ມີເຈົ້າ​​ຟ້າຊາຍ​ ສຸ​​ຣິ​ວົງ ​ສ​ະ​ຫ​ວ່າງ ອົງຜູ້​ສຳ​ເລັດ​ລາດ​ຊະການ​ແຜ່ນ​ດິນ ພ້ອ​ມ​ດ້ວຍ​ພະ​ຊາ​ຍາ ເຈົ້າ​ຍິງ​ຈັນ​ສຸກ ເຂົ້າ​ຮ່ວມ.
ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ປະຈຳວັນ ແລງພະຫັດມື້ນີ້ ເຮົາຈະນຳເອົາລາຍງານການສະຫຼອງວັນຄ້າຍວັນກຳ ເນີດອະດີດ ກອງທັບ ແຫ່ງພະລາດຊະອານາຈັກລາວ ທີ່ໄດ້ຈັດຂຶ້ນ ຢູ່ທີ່ວັດລາວພຸດທະວົງ ເຂດ ນະຄອນຫຼວງວໍຊິງຕັນ ໃນວັນເສົາ ວັນທີ 23 ມີນາ ທີ່ຜ່ານມາ ການສະເຫຼີມສະຫຼອງ ໃນຄັ້ງນີ້ເປັນຢ່າງໃດນັ້ນ ກິ່ງສະຫວັນ ຈະນຳເອົາລາຍລະອຽດມາສະເໜີທ່ານ ໃນ ອັນດັບຕໍ່ໄປ ວັນກຳເນີດກອງທັບແຫ່ງຊາດພະລາດຊະອານາຈັກລາວ ໄດ້ສະຫຼອງກັນມາແຕ່ປີ 1950 ຫຼັງຈາກປະເທດລາວ ໄດ້ຮັບເອກກະລາດຈາກຝຣັ່ງ ຈົນຕົກມາເຖິງປີ 1975 ຊຶ່ງເວລານັ້ນ ປະເທດລາວໄດ້ມີການປ່ຽນແປງລະບອບການປົກຄອງ ຕໍ່ມາບັນດາ ອະດີດນາຍທະຫານ ກອງທັບແຫ່ງພະລາດຊະອານາຈັກລາວ ທີ່ເຂົ້າ ມາຕັ້ງຖິ່ນຖານ ຢູ່ໃນປະເທດຕາງໆ ເຊັ່ນວ່າ ສະຫະລັດ ແລະຝຣັ່ງ ທີ່ໄດ້ພາກັນ ທ້ອນໂຮມກັນຈັດ ຕັ້ງສະມາຄົມນັກລົບເກົ່າລາວຂຶ້ນ ຢູ່ຕາມເຂດຂອງໃຜລາວຍັງ ສືບຕໍ່ສະຫຼອງວັນນັກ ລົບເກົ່າລາວມາຕະຫຼອດ ເພື່ອລະນຶກເຖິງບັນພະບູລຸດຜູ້ອົງອາດກ້າຫານ ແລະບົດ ບາດຂອງອະດີດນາຍທະຫານລາວ ທີ່ໄດ້ຈາລຶກໄວ້ໃນປະຫວັດສາດ ປີນີ້ເປັນໂອກາດຄົບຮອບປີທີ 69 ປີ ເພາະສະນັ້ນໃນໂອກາດດັ່ງກ່າວນີ້ ເຈົ້າຟ້າຊາຍ ສຸຣິວົງ ສະຫວ່າງ ອົງຜູ້ສຳເລັດລາດຊະການແຜ່ນດິນ ທີ່ພຳນັກຢູ່ນະຄອນໂຕຣອນ ໂຕປະເທດການາດາ ພ້ອມດ້ວຍພະຊາຍາ ເຈົ້າຍິງຈັນສຸກ ໄດ້ ຖືກເຊື້ອເຊີນໃຫ້ສະ ເດັດມາຮ່ວມໃນພິທີ ໂດຍການນຳພາ ຂອງສະມາຄົມນັກລົບເກົ່າລາວເຂດນະຄອນ ຫຼວງວໍຊິງຕັນ ພິທີໄດ້ເລີ້ມຂຶ້ນ ໃນຕອນເຊົ້າວັນເສົາ ວັນທີ 23 ມີນາ ໂດຍມີການຢືນລຽນແຖວຄຳ ນັບ ຈາກບັນດາອະດີດບັນດານັກລົບເກົ່າລາວ ແລະສຸພາບສະຕີທີ່ພາກັນນຸ່ງສິ້ນບ່ຽງ ແພ ຖືຂັນດອກໄມ້ ເພື່ອຖວາຍການຕ້ອນຮັບ ແລະແຫ່ເຂົ້າສູ່ສາລາໂຮງທຳ ພິທີທາງ ສາດສະໜາ ໄດ້ເລີ້ມຂຶ້ນດ້ວຍການໄຫວ້ພະຮັບສິນ ແລະຕັກບາດຫຍາດນ້ຳ ພ້ອມ ດ້ວຍພິທີບາສີໃຫ້ແກ່ເຈົ້າຟ້າຊາຍສຸຣິວົງ ສະຫວ່າງ ພ້ອມດ້ວຍພະຊາຍາ ເຈົ້າຍິງຈັນ ສຸກ ແລະຄະນະຕິດຕາມ ຫຼັງຈາກນັ້ນ ສະເດັດເຈົ້າຟ້າຊາຍສຸຣິວົງ ວົງສະຫວ່າງ ອົງຣັດຊະທາຍາດຣາດຊະ ວົງລ້ານຊ້າງຮົ່ມຂາວແລະອົງສຳເລັດລາດຊະການແຜ່ນດິນຕາງໜ້າພະເນດພະກັນ ໄດ້ຊົງກ່າວຄຳປາໄສ ເວົ້າເຖິງຈຸດສຳຄັນ ຂອງການເດີນທາງ ມາຢ້ຽມຢາມ ແລະ ສະຫຼອງວັນນັກລົບເກົ່າດັ່ງນີ້: ສະມາຊິກອະວຸໂສຂອງອົງການນັກລົບເກົ່າລາວອາເມຣິກັນ ທີ່ສຳຄັນຄົນນຶ່ງນັ້ນກໍຄື ອະດີດນາຍພົນສຸດໃຈ ວົງສະຫວັນ ທ່ານໄດ້ກ່າວຕໍ່ ວີໂອເອ ກ່ຽວກັບການມາເຕົ້າ ໂຮມສະຫຼອງວັນນັກລົບເກົ່າລາວຄັ້ງນີ້ວ່າ: ຢູ່ໃນສາລາໂຮງທຳອັນກວ້າງໃຫຍ່ຂອງວັດລາວພຸດທະວົງ ເຕັມໄປດ້ວຍອອກຕົນຍາດ ໂຍມ ບັນດາແຂກຜູ້ມີກຽດ ທີ່ເດີນທາງມາຈາກລັດຕ່າງໆ ແລະຈາກນອກປະເທດ ໄດ້ ພາກັນທັກທາຍຖາມສະບາຍດີເຖິງຄວາມສຸກທຸກ ທ່າມກາງບັນຍາກາດອັນຍີ້ມແຍ້ມ ແຈ່ມໃສ ທີ່ມີໂຕະອາຫານພື້ນເມືອງລາວລໍຕ້ອນຮັບຢ່າງແຊບຊ້ອຍ ທ່ານສຸດທະລາວົງ ບຸດຕະ ປະທານອົງການນັກລົບເກົ່າລາວ ຜູ້ນຳພາພິທີອັນສະງ່າຜ່າ ເຜີຍຄັ້ງນີ້ ໄດ້ກ່າວຕໍ່ ວີໂອເອ ກ່ຽວກັບພິທີດັ່ງກ່າວນີ້ວ່າ: ຫຼັງຈາກຮັບປະທານອາຫານທ່ຽງແລ້ວ ກໍມີພິທີວາງພວງມະລາ ໄວ້ອາໄລແກ່ບັນດາ ບັນພະບຸລຸດລາວ ແລະນາຍທະຫານຜູ້ອົງອາດກ້າຫານ ທີ່ໄດ້ສະຫຼະຊິວິດ ເລືອດເນື້ອ ປ້ອງກັນປະເທດຢູ່ໃນສະໄໝສົງຄາມ ໃນຕອນຄ່ຳກໍມີງານກິນລ້ຽງສັງສັນຢູ່ຮ້ານອາ ຫານແຫ່ງນຶ່ງໃນເມືອງ Falls Church ຊຶ່ງມີບັນດາແຂກຜູ້ມີກຽດເຂົ້າຮ່ວມຫຼາຍຮ້ອຍ ຄົນ ບັນຍາກາດດັ່ງກ່າວເຕັມໄປດ້ວຍຄວາມມ່ວນຊື່ນລື້ນເລີງ ຮ້ອງລຳທຳເພງ ຟ້ອນ ນາດຕະສິນຕ້ອນຮັບ ໂດຍສະເພາະຢ່າງຍິ່ງ ເຈົ້າສຸລິວົງ ສະຫວ່າງໄດ້ປະກອບສ່ວນ ໃນການສະແດງຫລິ້ນຊໍອູ້ເສບຮ່ວມກັບລະນາດດົນຕີພື້ນເມືອງລາວ ພິທີໄດ້ສິ້ນສຸດ ລົງດ້ວຍຄວາມຈົບງາມ ເຈົ້າສຸຣິວົງ ສະຫວ່າງ ພ້ອມດ້ວຍພະຊາຍາ ເຈົ້າຍິງຈັນສຸກ ໄດ້ສະເດັດກັບຄືນສູ່ປະການາດາ ໃນວັນອາທິດມື້ຕໍ່ມາ